
Ministru kabineta rīkojums Nr. 854
Rīgā 2021. gada 16. novembrī (prot. Nr. 75 53. §)
Grozījums Ministru kabineta 2021. gada 14. aprīļa rīkojumā Nr. 247 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem""
· Izdarīt Ministru kabineta 2021. gada 14. aprīļa rīkojumā Nr. 247 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (Latvijas Vēstnesis, 2021, 72., 131. nr.) grozījumu un izteikt 1. un 2. punktu šādā redakcijā:
· "1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai (Nacionālajam veselības dienestam) finansējumu, kas nepārsniedz 1 211 922 euro, lai nodrošinātu nacionāla mēroga vakcinācijas kompleksu darbību un vakcinācijas punktu izveidi un uzturēšanu tirdzniecības centros, tirgos un sabiedriskās vietās, no tiem:
· 1.1. finansējumu, kas nepārsniedz 644 572 euro, – lai nodrošinātu nacionāla mēroga vakcinācijas kompleksu darbību;
· 1.2. finansējumu, kas nepārsniedz 567 350 euro, – lai nodrošinātu vakcinācijas punktu izveidi un uzturēšanu tirdzniecības centros, tirgos un sabiedriskās vietās.
· 
· 2. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Vides aizsardzības un reģionālās attīstības ministrijai finansējumu, kas nepārsniedz 1 136 159 euro, lai segtu izdevumus, kas pašvaldībām radušies 2021. gadā, nodrošinot nacionāla mēroga vakcinācijas kompleksu darbību, no tiem:
· 2.1. finansējumu, kas nepārsniedz 1 078 355 euro, – lai nodrošinātu nacionāla mēroga vakcinācijas kompleksu darbību no 2021. gada 1. aprīļa līdz 2021. gada 31. augustam;
· 2.2. finansējumu, kas nepārsniedz 57 804 euro, – lai nodrošinātu piecu pašvaldību vakcinācijas centru darbību no 2021. gada 1. septembra līdz 2021. gada 30. novembrim."

